Dnes je na programe 16. etapa pretekov Vuelta a Espaňa. Na jazdcov dnes čaka 40,2 kilometrov dlhá časovka. Štart je naplánovaný na motoristickom okruhu Navarra, ktorý leží neďaleko mestečka Los Arcos. Okruh meria 3 933 metrov a bol otvorený v roku 2010. Koniec je naplánovaný v meste Logroño, ktoré leží v regióne La Rioja na severe Španielska. Žije tam približne 145 tisíc obyvateľov. Dnešný profil etapy je rovinatý veľmi rýchly. Medzi 15. a 24. kilometrom čaká na jazdcov 5 krátkych stúpaní s priemerami od 3,2 do 7 %. Prvý jazdec na sa trať vydá o 13:32 a posledný o 16:52. V cieli by sme mali mať celý pelotón približne o 17:41. Priamy prenos z pretekov môžete sledovať na televíznej stanici Eurosport 1.
Favoriti
Najväčší favorit v boji proti chronometru Rohan Dennis (BMC) opustil Vueltu počas druhého voľného dňa a tak otvoril dvere úspechu ďalším jazdcom. Šancu bude chcieť využiť Chris Froome (SKY), ktorý má ideálnu príležitosť na ďalšiu etapu a zároveň si reálne porovnať sily s konurenciou, keďže nedávno oznámil, že sa zúčasntí majstrovstiev sveta v Bergene a zabojuje v časovke. Oči sa budú upierať i na Boba Jungelsa (DQT), ktorý vôbec nie je zlý časovkár. V závetrí budú na šancu číhať jazdci ako Wilco Kelderman (SUN), Nelson Oliveira (MOV), Stef Clement (LOT) či Ilnur Zakarin (ISN). Z druhého sledu môžu zaútočiť Vincenzo Nibali (TBM), Luis Leon Sanchez (AST), Alberto Contador (TFR) či Tejay Van Garderen (BMC).
Profil
Trasa
Dojazd
Zdroj: lavuelta.com